Gairebé un terç dels nois adolescents percep el seu pes de forma inexacta.
Així ho indica un estudi elaborat per la Universitat Autònoma de Barcelona (UAB) amb la col·laboració de Salut Mental Parc Taulí de Sabadell, on els investigadors van registrar la talla i el pes corporal de 597 nois d'entre tretze i setze anys de Barcelona i rodalies i han demostrat que l'efecte del pes percebut influeix en la conducta alimentària i, en conseqüència, en la salut.
Tècnic del Centre d'Acollida i Urgències Infantils Josep Pallach de Barcelona
L'objectiu d'aquest article és oferir algunes observacions sobre els efectes actuals de la institucionalització d'infants menors de tres anys en centres d'acollida, per comparar-los amb les primeres observacions que es van fer els anys cinquanta del segle passat.
Cal destacar que en la futura Llei orgànica de protecció a la infància espanyola es donarà reconeixement legal al fet de no ingressar cap infant de menys de tres anys en centres residencials, i més endavant s'està estudiant la possibilitat de suprimir l'acolliment de menors de sis anys.
Professor de la Universitat Internacional de Catalunya
Secretari General de l'Associació Internacional de Moviments Familiars de Formació Rural
L'educació en alternança és un sistema on es tenen en compte tots els actors i els elements que intervenen en la formació de la persona (família, escola, treball, projectes...), és a dir, una continuïtat de la formació amb una discontinuïtat d'espais, de temps i d'actors.
S'aprèn tant al treball com a l'escola, s'aprèn amb la família i amb els companys, s'aprèn amb la pràctica i amb la teoria, s'aprèn fent i reflexionant, per tant, s'aprèn en qualsevol lloc i circumstància.
L'alternança són ritmes, moments pràctics i moments teòrics, tots són enriquidors.
Es parteix de la realitat: vida, treball, entorn, projectes... per arribar a l'abstracció, la teorització.
Per cada "bot" que es comparteixi, les empreses col·laboradores destinaran un euro al col·lectiu en risc d'exclusió social.
A Catalunya, un de cada quatre infants viu sota el llindar de la pobresa.
Davant d'aquestes dades, la Fundació Catalana de l'Esplai (Fundesplai) ha engegat la campanya "Prenem partit per la infància" fent així una crida perquè tothom es comprometi amb els drets i la igualtat d'oportunitats en la infància.
El Departament d'Ensenyament implanta una FP bàsica compatible amb l'ESO
La Generalitat ha implantat aquest curs un programa pilot a quatre centres catalans que vol adaptar-se a joves abocats al fracàs escolar perquè puguin fer una formació professional (FP) bàsica alhora que es treuen l'ESO.
Aquest pla compta amb una acció tutorial intensiva de més de 100 hores per curs que permet als joves sentir-se acompanyats durant l'estudi, i unes pràctiques a empreses durant el segon any.
La Generalitat impulsa aquest projecte d'acord amb el Pla estratègic de polítiques de dones 2012-2015
El Govern català aprova un nou Pla per a la igualtat de gènere en el sistema educatiu.
L'objectiu del Pla és, segons la conselleria, "acabar amb els estereotips sexistes" a través dels continguts i materials curriculars, les metodologies i les dinàmiques dins de les aules.
Aquest nou projecte forma part del Pla estratègic de polítiques de dones del Govern de la Generalitat de Catalunya 2012-2015 i vol instaurar una "concepció transversal de la perspectiva de gènere per avançar cap a la igualtat efectiva de dones i homes".
Les dues principals línies de treball que es volen desenvolupar, a través dels departaments d'Ensenyament i de Benestar Social i Família, són la incorporació de la perspectiva de gènere i la igualtat real dels homes i dones en polítiques educatives, i promoure la coeducació.
Per tant, els àmbits d'actuació seran els mateixos centres educatius i altres programes d'inclusió i igualtat.
Organització: Direcció General de Joventut
Dates: del 13 al 17 d'abril de 2015
Organització: Col·legi d'Educadores i Educadors Socials de Catalunya
Dates: 16, 23 i 30 d'abril de 2015
Organització: Training Center for Social Science and Education
Etimològicament, la infància són aquells que no parlen (in-fans).
No obstant això, els infants parlen i ens parlen.
Segons l'autor, aquest llibre no oblida parlar ni a la infància ni al lector.
A través de textos, del cine i de les pràctiques educatives, han tractat de retrobar aquesta capacitat d'afectar i ser afectat.
Deixar ser a la infància –inclús quan es parla d'adolescents i joves– acceptant habitar els llindars als quals el pensament i l'escriptura acostumen a portar-nos.
Per arribar a escriure de la infància, l'adolescència i la joventut varen pensar, mirar i exposar-se sense respostes prèvies.
I això és el que vol compartir amb els lectors.
Cínic, àcid, irreverent, càustic, brillant, inflamador, hilarant, revelador, inimitable, corrosiu...
Ambrose Bierce va escriure "El diccionari del diable" al llarg d'uns quaranta anys.
De la A a la Z, amb definicions directes i precises, Bierce va dinamitant els fonaments de la societat (el govern, l'església, l'exèrcit, les convencions...) i de les persones (la família, la religió, l'amor, la raó...).
Res ni ningú no se'n salva: la mirada penetrant de Bierce és implacable amb tots els defectes i totes les febleses humanes, i, fins i tot, amb el que sovint consideraríem lògic, establert, raonable o tradicional.
En aquesta antologia, pensada per als lectors actuals, la intel·ligència analítica i l'humor negre d'Ambrose Bierce brillen en cada paraula definida per il·luminar el costat fosc de la humanitat.
L'autora es fa amb nosaltres la pregunta de per què una mateixa característica d'una persona fa que, a vegades, ens agradi i altres ens molesti.
I ho fa a partir dels personatges de Lolo i Rita, uns personatges molt diferents entre si que ens obliguen a assumir que acceptar la diversitat no sempre és fàcil, i a més, ningú ha dit que és el que havia de ser.
Un llibre per a nens i grans que ens convida a la comprensió d'allò que ens fa diferents i ens mostra l'efecte màgic dels pols oposats.
Aquest llibre aprofundeix en les característiques definitòries de la sexualitat infantil, les seves conductes més peculiars, els seus desitjos i sentiments naixents, i els seus pensaments més originals.
A més a més, es concreten aquests pensaments, sentiments i comportaments sexuals en una proposta pràctica que inclou competències, objectius, continguts i activitats que cada ensenyant pot aplicar a la seva aula.
A la part final es dedica un espai a la participació i la formació de familiars com a agents fonamentals en la posada en marxa del projecte de coeducació sexual entre nenes i nens.
L'òrgan responsable del fitxer és la Direcció General d'Atenció Ciutadana i Difusió i l'adreça on la persona interessada pot exercir els drets d'accés, rectificació, cancel·lació i oposició és Via Laietana, 14, 3r, 08003 Barcelona
Aquest butlletí és una iniciativa de la Direcció General d'Atenció a la Infància i l'Adolescència del Departament de Benestar Social i Família de la Generalitat de Catalunya.